Diari Oficial de la Generalitat Valenciana


Sumari del DOGV 7451, del 27-01-2015 (2015/485)

Licitació número CNMY15/SUBSE/09. Servici de neteja de les dependències del Centre de Coordinació d'Emergències, de les seus de la unitat del Cos Nacional de Policia adscrita a la Comunitat Valenciana a València, la Vall d'Alba, Alacant i Castelló de la Plana, així com el subministrament de productes higienicosanitaris i tot el material de neteja necessari per al funcionament correcte del servici de neteja.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/485


Data del document
:   02-01-2015

Organisme emissor
:   Conselleria de Governació i Justícia

Tipus de document
:   Anunci

Descriptors 

:   * Conselleria de Governació i Justícia
    * contracte de serveis

Licitació número CNMY15/SUBSE/09. Servici de neteja de les dependències del Centre de Coordinació d'Emergències, de les seus de la unitat del Cos Nacional de Policia adscrita a la Comunitat Valenciana a València, la Vall d'Alba, Alacant i Castelló de la Plana, així com el subministrament de productes higienicosanitaris i tot el material de neteja necessari per al funcionament correcte del servici de neteja. [2015/485]  
1. Entitat adjudicadora  
a) Organisme: Conselleria de Governació i Justícia.  
b) Dependència que tramita l'expedient: Secretaria General Administrativa.  
c) Obtenció de documentació i informació:  
1) Dependència: Conselleria de Governació i Justícia, Servici de Contractació i Assumptes Generals.  
2) Domicili: carrer de Castán Tobeñas, 7, torre 4, complex administratiu 9 d'octubre  
3) Localitat i codi postal: València 46493.  
4) Telèfon: 885 697 338/96 120 90 65.  
5) Telefax: 025 132 914.  
6) Correu electrònic: ?martinez\_ffn@uur.wk?.  
7) Adreça d'Internet del perfil del contractant: ?http:// www.contratacion.gva.es?.  
8) Data límit d'obtenció de documentació i informació: fins a l'últim dia de presentació d'ofertes, de dilluns a divendres laborables, de 09.00 a 14.00 hores.  
d) Número d'expedient: CNMY15/SUBSE/09.  
  
2. Objecte del contracte  
a) Tipus: servicis.  
b) Descripció: servici de neteja de les dependències del Centre de Coordinació d'Emergències, de les seus de la unitat del Cos Nacional de Policia adscrita a la Comunitat Valenciana a València, la Vall d'Alba, Alacant i Castelló, així com el subministrament de productes higienicosanitaris i tot el material de neteja necessari per al funcionament correcte del servici de neteja.  
c) Divisió per lots i nombre de lots: no s'establixen.  
d) Lloc d'execució/entrega: dependències del Centre de Coordinació d'Emergències, siti a l'av. del Camp de Túria, núm. 6, de l'Eliana; dependències de la unitat del Cos Nacional de Policia adscrita a la Comunitat Valenciana a carrer del Cronista rivelles, núm. 1, de València (edifici Pont de Fusta), al carrer Travessia, núm. 2, de la Vall d'Alba (Castelló), al carrer Hondón de los Frailes, núm. 3, d'Alacant i a la partida Bovalar, s/n, de Castelló de la Plana.  
e) Termini d'execució/entrega: serà de 9 mesos, des de l'1 d'abril de 2015 o, si és el cas, des de la formalització del contracte.  
En les dependències del Centre de Coordinació d'Emergències i en la seu de la unitat de Policia Nacional adscrita a la Comunitat Valenciana, l'inici de la prestació del servici de neteja serà a partir de 3 mesos des de l'1 d'abril de 2015 o, si és el cas, des de la formalització del contracte, amb una duració de 6 mesos.  
En les comissàries de la Vall d'Alba, Castelló i Alacant, l'inici de la prestació del servici de neteja es farà a partir de l'1 d'abril de 2015 o, si és el cas, des de la formalització del contracte, amb una duració de 9 mesos.  
f) Admissió de pròrroga: per mutu acord de les parts, fins a un període màxim de 6 mesos.  
g) Establiment d'un acord marc (si és el cas).  
h) Sistema dinàmic d'adquisició (si és el cas).  
i) CPV (referència nomenclatura): 90919200-4.  
  
3. Tramitació i procediment  
a) Tramitació: ordinària i anticipada.  
b) Procediment: obert, únic criteri el preu.  
c) Subhasta electrònica: no és procedent.  
d) Criteris d'adjudicació:  
Orde Ponderació Concepte Punts Fórmula matemàtica o aritmètica (en cas que siga procedent) Sobre en el qual ha d'incloure la documentació  
1 100 % Oferta econòmica Fins a 100 punts Vegeu baix 3  
  
  
L'únic criteri és l'econòmic a la millor oferta. Es valorarà amb la màxima puntuació l'oferta econòmica total més avantatjosa i, proporcionalment a esta, les altres, d'acord amb una regla de tres inversa:  
  
Puntuació oferta a valorar = 100 × millor oferta  
 oferta a valorar  
  
  
Les empreses licitadores hauran de presentar la seua oferta, en la qual hauran de fixar un preu pel global. Este preu serà el que es valorarà. A efectes informatius, el licitador haurà d'indicar el preu/hora del contracte. L'oferta econòmica haurà d'anar en el sobre 3.  
  
4. Valor estimat del contracte  
180.241,56 euros.  
  
5. Pressupost base de licitació  
a) Import net: 79.331,00 euros. IVA (21 %): 16.659,51 euros.  
b) Import total: 95.990,51euros.  
  
6. Garanties exigides  
Provisional no és procedent.  
Definitiva 5 % de l'import d'adjudicació. (IVA exclòs).  
  
7. Requisits específics del contractista  
a) Classificació: no s'exigix, basant-se en l'article 65.1 de TRLCSP; no obstant això, i de conformitat amb el 74.2, els empresaris que estiguen classificats en el grup U, subgrup 1, categoria A, podran substituir la presentació de la solvència per mitjà de l'aportació del certificat de classificació junt amb la declaració de vigència.  
b) Solvència econòmica i financera i solvència tècnica i professional, si és el cas. La solvència econòmica i financera s'acredita amb una declaració sobre el volum global de negocis i, si és el cas, sobre el volum de negocis en l'àmbit d'activitats corresponent a l'objecte del contracte, referit com a màxim als tres últims exercicis disponibles en funció de la data de creació o d'inici de les activitats de l'empresari, en la mesura que es dispose de les referències d'este volum de negocis, i que acredite, com a mínim en conjunt, un import econòmic equivalent a l'execució d'este contracte.  
La solvència tècnica i professional s'acreditarà per mitjà d'una relació dels principals servicis o treballs duts a terme en els últims tres anys que n'incloga l'import, les dates i el destinatari, públic o privat. Els servicis o treballs efectuats s'acreditaran per mitjà de certificats expedits o visats per l'òrgan competent si el destinatari és una entitat del sector públic; si el destinatari és un subjecte privat, s'acreditarà per mitjà d'un certificat expedit per este o, a falta d'este certificat, per mitjà d'una declaració de l'empresari; si és el cas, l'autoritat competent trametrà estos certificats directament a l'òrgan de contractació. S'exigix que, com a límit, la suma dels imports dels servicis o treballs duts a terme en els últims tres anys ha de ser igual o superior al del pressupost de la licitació. Per al còmput dels tres últims anys, la data de finalització serà la data de finalització de presentació de sol·licituds d'esta licitació.  
  
c) Altres requisits específics. Vegeu plecs.  
d) Contractes reservats.  
  
8. Presentació d'ofertes o de sol·licituds de participació  
a) Data límit de presentació: en horari d'oficina del Registre General, fins que transcórreguen quinze dies naturals, comptats des de l'endemà de la publicació d'este anunci en el Diari Oficial de la Comunitat Valenciana. Si este dia coincidix en dissabte, diumenge o festiu, es prorrogarà fins al primer dia hàbil següent.  
b) Modalitat de presentació: sobre 1, documentació administrativa, i sobre 3, documentació econòmica.  
c) Lloc de presentació: Registre General de la Conselleria de Governació i Justícia, de dilluns a divendres en horari d'oficina del Registre General:  
1. Dependència: Conselleria de Governació i Justícia.  
2. Domicili: c. de Castán Tobeñas, 77, torre 4, ciutat administrativa 9 d'Octubre.  
3) Localitat i codi postal: València 46382  
4. Adreça electrònica: -  
O en qualsevol altre lloc de presentació previst en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
d) Nombre previst d'empreses a les quals es pretén invitar a presentar ofertes (procediment restringit).  
e) Admissió de variants: no s'admeten.  
f) Termini durant el qual el licitador estarà obligat a mantindre la seua oferta: dos mesos comptats des de l'acte públic d'obertura de les proposicions econòmiques.  
  
9. Obertura d'ofertes  
a) Direcció: c. de Castán Tobeñas, 77, torre 4, ciutat administrativa 9 d'Octubre.  
b) Localitat i codi postal: València 46905.  
c) Data i hora: l'acte públic d'obertura del sobre 3, documentació econòmica, es farà l'onzé dia natural, a comptar des de l'endemà de la finalització del termini de presentació d'ofertes, a les 12.00 hores. Si este dia coincidix en dissabte, diumenge o festiu, es prorrogarà fins al primer dia hàbil següent.  
  
10. Gastos de publicitat  
Aniran a compte de l'adjudicatari, import màxim 200 euros.  
  
11. Data d'enviament de l'anunci al Diario Oficial de la Unión Europea  
  
12. Altres informacions  
  
València, 2 de gener de 2015.- El subsecretari de Governació i Justícia: Julio J. Martínez-Fortún González.